stanford-oval/wikipedia huggingface dataset:
הארמייה הראשונה (פולין)
היסטוריה מבצעית

הארמייה פעלה בחסות הצבא האדום, היא נכנסה ללחימה לראשונה בקיץ 1944 במסגרת החזית הבלארוסית הראשונה באגף הימני של מבצע לבוב-סנדומייז', ונלחמה בקרבות במהלך החצייה הסובייטית של נהר ויסלה סביב דמבלין ופולאווי. בספטמבר 1944, יחידות הארמייה הראשונה היו מעורבות בקרבות קשים בשלבים האחרונים של מרד ורשה לאחר שחצו את נהר הוויסלה בעקבות כיבוש מחוז פראגה המזרחי של ורשה, אך ספגו אבדות כבדות.
לאחר שבסופו של דבר השתלטה על ורשה בינואר 1945, הארמייה הראשונה השתתפה במתקפת ויסלה-אודר, ולאחר מכן נעה לכיוון בידגושץ'. הארמייה הראשונה לחמה לאחר מכן בפומרניה, פרצה את הקו המבוצר של חומת פומרניה (Pommernstellung) וכבשה את מבצר קולברג, עיר מבוצרת בכבדות, במרץ. יחידותיה התקדמו לצפון-מזרח עד גדנסק קפה אוקסיבסקה (פו') במהלך הקרבות לחדור לביצורים של פומרניה, חטיבת הפרשים הראשונה "ורשה" ערכה את ההסתערות האחרונה של הפרשים הפולנים בכפר שוינפלד.
באביב 1945 הצבא, שמנה כעת 78,556 חיילים, הוצב מחדש בחזית על נהר האודר לקראת המתקפה הסובייטית הסופית של המלחמה באירופה. גם הארמייה השנייה הפולנית נכנסה בזמן זה לקו החזית, וביחד תרמו שני הארמיות כ-10% מסך הכוחות המעורבים במבצע. במהלך המתקפה היא חצתה את הנהר ב-16 באפריל והצטרפה לקרב על ברלין. במסגרת זו, בין שאר הפעולות, חצו יחידות פולניות של הארמייה הראשונה את תעלת הוהנצולרן והתקדמו לעבר קרמן, פלאטו, פארן ונאואן . הם סיימו את המערכה שלהם בהשתתפות בקרב על ברלין. במתקפה על ברלין, כוחה של הארמייה הפולנית הראשונה היה למעלה מ-74,000 לוחמים, ובכך היווה 7.5% מכוחה של החזית הבלארוסית הסובייטית הראשונה, שמנתה למעלה מ-980,000 איש כאשר הארמייה הראשונה הפולנית נכללת בסך הכללי. במהלך מתקפת ברלין, הארמייה הראשונה של פולין ספגה אבדות של למעלה מ-10,400 איש. הכוחות של דיוויזיית הרגלים הראשונה שנתמכה על ידי חטיבת ארטילריית ההוביצרים השנייה וחטיבת המרגמות העצמאית הראשונה, לחמו בברלין סביב האוניברסיטה הטכנית והצד הדרום מערבי של טירגארטן קרוב לגן החיות של ברלין.
הארמייה פורקה לאחר המלחמה ב-22 באוגוסט 1945. יחידותיה המשיכו לשרת בכוחות המזוינים של הרפובליקה העממית הפולנית החדשה שנוצרה.
סדר הכוחות

הארמייה הפולנית הראשונה הייתה דומה מאוד בארגון לארמיות אחרות שהיוו את עיקר סדר הכוחות של הצבא האדום. היה לה שילוב טוב של יחידות חי"ר וארטילריה יחד עם זרועות תמיכה אחרות. יכולת השריון שלה הייתה חלשה משמעותית, והורכבה מחטיבת טנקים אורגנית אחת בלבד. בכוח אדם היא הייתה שוות ערך לקורפוס רגלים אמריקאי, עם כוח של 74,530 איש ב-1 במאי 1945. בתום המלחמה ב-1945, היא הייתה מורכבת מהיחידות הגדולות הבאות (שמות כבוד בסוגריים)
סדר הכוחות > סדר הכוחות ב-1 במאי 1945

חיל רגלים
הדיוויזיה ה-1 (על שם טדאוש קושצ'ושקו)
הדיוויזיה ה-2 (על שם יאן הנריק דומברובסקי)
הדיוויזיה ה-3 (פו') (על שם רומואלד טראוגט)
הדיוויזיה ה-4 (על שם יאן קילינסקי)
הדיוויזיה ה-6
פרשים
חטיבת הפרשים ה-1
ארטילריה
חטיבת תותחים ה-1 (על שם יוזף בם)
חטיבת תותחי הוביצר ה-2
חטיבת תותחי הוביצר ה-3
חטיבת תותחים כבדים ה-5
חטיבת נ"ט ה-4
דיויזיית תותחי נ"מ ה-1
רגימנט מרגמות ה-1
חיל שריון
חטיבת השריון ה-1 על שם גיבורי וסטרפלאטה (טנקי T-34)
ריגמנט טנקים כבדים ה-4 (טנקי IS-2)
רגימנט תותחים מתנעים ה-13 (משחיתי טנקים SU-85 ו-ISU-152)
חיל הנדסה
חטיבת הפלסים ה-1
גדוד פלסים ממוכן ה-2
הערות שוליים

1 2  Grzelak, p. 101
↑  Grzelak, p. 104
↑  Grzelak, pp. 155–156
↑  Polish Army, 1939–1945 by Steven J Zaloga, p.27
↑  Zaloga, p. 27
1 2  Grzelak, p. 120
↑  Krivosheev, p. 158, Grzelak, p. 120
↑  Grzelak, p. 295
↑  Polish Army in the East 1943–1945
↑  Grzelak, p. 311
↑  Grzelak, pp. 311–312
↑  Grzelak, p. 121
↑  THE ORGANIZATION AND ORDER OF BATTLE OF MILITARIES IN WORLD WAR II by Charles D. Pettibone, p.353
| --- | --- |
בקרת זהויות :  VIAF: 5124156012384249700000   WorldCat (עם VIAF): 5124156012384249700000 
חיילי דיוויזיית הרגלים הראשונה של טדיאוש קושצ'יושקו בתפילה, 1943
הארמייה הראשונה של פולין בדרכם לברלין, 1945
הדיוויזיה ה-14 ההודית (צבא הודו הבריטית)

| --- | --- |

 פרטים
 מדינה:  הודו הבריטית הודו הבריטית
 שיוך:   צבא הודו הבריטית
 סוג:  דיוויזיית חיל רגלים
 אירועים ותאריכים
 תקופת הפעילות:  12 במאי 1916 – פברואר 1919 (כשנתיים)
 מלחמות:  מלחמת העולם הראשונה
 פיקוד
 יחידת אם:  הקורפוס השלישי (קורפוס החידקל) (אנ')
הדיוויזיה ה-14 ההודית הייתה דיוויזיה של צבא הודו הבריטית שנבנתה במהלך מלחמת העולם הראשונה ונלחמה במערכה במסופוטמיה. הקמת הדיוויזיה הייתה חלק מהמאמץ לחזק את הצבא הבריטי אחרי הכישלון במצור על כות. הדיוויזיה השתתפה בניצחונות הבריטים על הצבא העות'מאני בשנים 1917–1918 ופורקה לאחר סיום המלחמה.
רקע

בספטמבר 1914, זמן קצר לאחר פרוץ מלחמת העולם הראשונה, פלשה בריטניה למסופוטמיה באזור שאט אל ערב וחייליה החלו להתקדם מערבה במגמה להשתלט על דרום מזרח מסופוטמיה כדי להגן על מקורות הנפט בפרס ועל נתיב הובלת הנפט במפרץ הפרסי.
כדי לסייע לבריטניה הצטרף למערכה חיל המשלוח ההודי שהורכב ברובו מחיילים של צבא הודו הבריטית. כוחות משנה של חיל משלוח זה נשלחו אל כל זירות הלחימה בהן נלחמו מדינות ההסכמה מול מעצמות המרכז. הכוח הגדול ביותר של חיל המשלוח היה כוח D שנשלח למסופטמיה. תהליך בניית כוח D נמשך תקופה ארוכה והגיע לשיאו ב-1916 כשלוטננט גנרל פרדריק סטנלי מוד הוביל מהלך לתיגבור משמעותי של הכוח הבריטי לקראת חידוש המערכה על בגדאד. במהלך תקופה זו נבנו או הועברו לזירה זו 8 דיוויזיות כשהדיוויזיה ה-14 הייתה אחת מהן.
ההיסטוריה של הדיוויזיה

הדיוויזיה ה-14 הוקמה במאי 1916 במסופוטמיה והיא כללה בעיקר חיילים מהמחוזות השונים של הודו ובנוסף יחידות קטנות של חיילים אנגלים. לאחר התארגנותה יצאה הדיוויזיה מבצרה בדצמבר 1916 והתקדמה מערבה. בתקופת מערכה זו השתתפה הדיוויזיה בקרבות הבאים:
פברואר 1917: קרב כות השני
מרץ 1917: כיבוש בגדאד
אפריל 1917: קרב הר המרין (אנ') כחלק מקרב סאמארה
אוקטובר 1917: קרב הר המרין השני
דצמבר 1917: קרב הר המרין השלישי
לאחר כיבוש בגדאד נשארה אחת מהבריגדות של הדיוויזיה כחיל משמר בעיר. הדיוויזיה נשארה במסופטמיה עד לאחר החתימה על הפסקת האש של מודרוס באוקטובר 1918 ופורקה בפברואר 1919.
יחידות הדיוויזיה

| יחידה | מפקד | יחידות משנה | הערות |
| --- | --- | --- | --- |
| הבריגדה ההודית ה-35 (אנ') | • בריגדיר גנרל רייס (G.B.H. Rice) • בריגדיר גנרל תומסון (W.M. Thomson) • לוטננט קולונל ג'ורג' מורטימור מוריס (אנ') | • בטליון 1/5 של רגימנט "באפס" (מזרח קנט) (אנ') • רגימנט הרגלים ה-37 "דוגראס" (אנ') • הרגימנט ה-97 "דקאן" (אנ') • הרגימנט ה-102 של "הנסיך מוויילס" (אנ') • הבטליון השני של הרגימנט ה-4 "גורקה (אנ') | הבריגדה הגיעה במאי 1916 לדיוויזיה ה-14 מהדיוויזיה השביעית "מירוט" |
| הבריגדה ההודית ה-36 (אנ') | בריגדיר גנרל וולטון (L.B. Walton) | • בטליון 1/4 של הרגימנט המלכותי "המפשייר" (אנ') • הרגימנט ה-26 "פונג'אב" (אנ') • הרגימנט ה-62 "פונג'אב" (אנ') • הרגימנט ה-82 "פונג'אב" (אנ') | ביוני 1918 עזבה הבריגדה את הדיוויזיה ה-14 ונשארה כחיל משמר בבגדאד. לאחר עזיבתה תוגברה הבריגדה במספר רגימנטים נוספים. |
| הבריגדה ההודית ה-37 (אנ') | • לוטננט קולונל גונינג (O. Gunning) לוטננט קולונל סטיוארט (F.T. Stewart) בריגדיר גנרל פאולר (F.J. Fowler) בריגדיר גנרל קריי (O.W. Carey) בריגדיר גנרל מקלכלן (T.R. Maclachlan) | • הבטליון הראשון של רגימנט "גורקה" השני של המלך אדוארד השביעי(אנ') • הרגימנט ה-36 "סיקים" (אנ') • הרגימנט ה-64 "החלוצים" (אנ') • בטליון 1/4 של רגימנט "דבונשייר" (אנ') • הרגימנט ה-45 "הסיקים של רטריי" (אנ') • הבטליון השני של רגימנט "נורפוק" המלכותי (אנ') • הבטליון השני של רגימנט הרובאים ה-9 "גורקה" (אנ') • הבטליון הראשון של הרגימנט ה-67 "פונג'אב (אנ') • הרגימנט ה-81 "פונג'אב" (אנ') • פלוגת המקלעים ה-185 |  |
| הבריגדה ההודית ה-56 (אנ') | בריגדיר גנרל טידסוול (E.C. Tidswell) | • בטליון 1/4 של הרגימנט של "סומרסט" (אנ') • הבטליון הראשון של הרגימנט ה-42 "דיאולי" (אנ') • רגימנט הרגלים ה-95 "ראסל" (אנ') • הרגימנט ה-104 "וולסלי" (אנ') • יחידת הרמחים "פאטיאלה" מבריגדת הפרשים ה-15 (אנ') • פלוגת מכונות היריה ה-2 | הבריגדה ה-56 הצטרפה לדיוויזיה ה-14 באוגוסט 1918 כשהיא מחליפה את הבריגדה ההודית ה-36 שנשארה כחיל משמר בבגדאד. |
| הארטילריה הדיוויזיונית |  | • הבריגדה ה-13 מארטילריה השדה המלכותית (אנ') • סוללה C מיחידת הארטילריה הכבדה ה-69 |  |
לקריאה נוספת

Haythornthwaite, Philip J. (1996). The World War One Source Book. London: Arms and Armour Press. ISBN 1-85409-351-7.
Moberly, F.J. (1923). Official History of the War: Mesopotamia Campaign. London: Imperial War Museum. ISBN 1-870423-30-5.
Perry, F.W. (1993). Order of Battle of Divisions Part 5B. Indian Army Divisions. Newport: Ray Westlake Military Books. ISBN 1-871167-23-X.
Barker, A. J. (2009). The First Iraq War – 1914–1918: Britain's Mesopotamian Campaign. New York: Enigma Books. ISBN 978-0-9824911-7-1.
Knight, Paul (2013). The British Army in Mesopotamia, 1914–1918. Jefferson, NC: McFarland. ISBN 978-0-7864-7049-5.
Moberly, F. J. (1997) [1927]. The Campaign in Mesopotamia 1914–1918. History of the Great War Based on Official Documents. Vol. IV. Compiled at the Request of the Government of India, under the Direction of the Historical Section of the Committee of Imperial Defence (Imperial War Museum and Battery Press repr. ed.). London: HMSO. ISBN 978-0-89839-290-6.
הערות שוליים

↑  כוח D כלל מעל 500,000 חיילים
| המערכה במסופוטמיה במלחמת העולם הראשונה |
| --- | --- | --- |
| כללי | מסילת הברזל ברלין-בגדאד | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| קרבות | 1914: קרב בצרה • קרב אל-קורנה 1915: קרב שוויבה • קרב עמארה • קרב נאסריה • קרב א-סין • קרב קטסיפון 1916: המצור על כות • קרב שייח' סעד • קרב ואדי • קרב אום-אל-האנה • קרב דוג'יילה 1917: קרב כות השני • כיבוש בגדאד • קרב סאמארה • קרב רמאדי הראשון • קרב רמאדי השני 1918: קרב חאן בגדאדי • קרב שרקט • האוטונומיה של נג'ף במלחמת העולם הראשונה | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| יחידות | צבא בריטניה: הצבא הבריטי • חיל המשלוח ההודי • הדיוויזיה השלישית "לאהור" • הדיוויזיה השישית "פונה" • הדיוויזיה השביעית "מירוט" • הדיוויזיה ה-12 ההודית • הדיוויזיה ה-13 "המערבית" • הדיוויזיה ה-14 ההודית • הדיוויזיה ה-15 ההודית • הדיוויזיה ה-17 ההודית • הדיוויזיה ה-18 ההודית הצבא העות'מאני: הארמייה השישית | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אישים | צבא בריטניה: ג'ון ניקסון • צ'ארלס טאונסנד • ג'ורג' פרדריק גורינג • פרסי לייק • פנטון איילמאר • פרדריק סטנלי מוד • ג'ורג יאנגהאזבנד • אלכסנדר קוב • ויליאם מרשל הצבא העות'מאני: אנוור פאשה • קולמר פון דר גולץ • נוראדין איברהים פאשה • סולימאן אסקרי ביי • חליל כות • מוסה קזם קראבקיר • עלי איחסן סביס • איסמעיל האקי ביי (אנ') | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אתרים | אנדרטת בצרה • בית הקברות הצבאי הבריטי בעמארה • בית הקברות הצבאי הבריטי בבצרה • בית הקברות הצבאי הבריטי בבגדאד • בית הקברות הצבאי הבריטי בכות • שער הודו | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| תוצאות | הפסקת האש של מודרוס • הסכם סוור | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
PET-CT

Combined PET CT image
בתמונה העליונה - תוצאות CT. בתמונה האמצעית - תוצאות PET-CT. בתמונה האחרונה - שילוב של שתי התוצאות הנ"ל. האזורים האדומים/צהובים מראים אזורים היפר-מטבוליים באגן.
PET-CT היא בדיקת דימות רפואי המשלבת את טכנולוגיית הטומוגרפיה הממוחשבת (CT) והטכנולוגיה ברפואה גרעינית הידועה כטומוגרפיית פליטת פוזיטרונים (PET). זו טכניקת הדמיה מתקדמת שהתפתחה בעשורים האחרונים בעולם הרפואה הגרעינית, ולרוב משמשת לצורך אבחון גידולים סרטניים והערכת פעילות הממצאים.
הבדיקה מאפשרת בנוסף הבחנה בין תהליכים שפירים פיזיולוגיים לתהליכים פתולוגיים, אבחון מחלות נוירולוגיות, הערכת פעילות שריר הלב, מחלות זיהומיות, התמכרות לסמים, מחלות פסיכיאטריות והלם.
שילוב שתי הבדיקות

השילוב של שתי השיטות האלה במכשיר אחד הביא לפריצת דרך בדימות הרפואי בעיקר בשטח האונקולוגיה, שבו יש חשיבות ראשונית לקביעת שלב המחלה (Staging) כדי לקבוע את האבחנה, הטיפול המתאים ומעקב של התגובה לטיפול. בדיקות הדימות השונות כמו צילום רנטגן, טומוגרפיה ממוחשבת, דימות תהודה מגנטית ובדיקת אולטרה סאונד רפואית מאפשרות לגלות את הגרורות רק כאשר הן שונות במרקמן מהרקמות שסביבן ובגודל מסוים.
הטומוגרפיה הממוחשבת נותנת תוצאה אנטומית וה-PET נותן תוצאה תפקודית. החומר הנפוץ ביותר בבדיקות PET הוא פלואורו-דאוקסי-גלוקוז (fluorodeoxyglucose, או בראשי תיבות: FDG), שהוא אנלוג של מולקולת גלוקוז שבו אחת מקבוצות ההידרוקסיל הוחלפה באיזוטופ הרדיואקטיבי פלואור-18. ההנחה היא שאזורים פעילים בגוף, ובמיוחד גידולים סרטניים, צורכים כמויות גדולות של גלוקוז ובשל כך צפויות להתרחש בסביבתם פליטות גמא רבות.
השילוב של שתי השיטות נותן תוצאה מדויקת יותר משתי השיטות לחוד. החיסרון בשיטה היא הקרינה הרבה, הרנטגנית והגרעינית, עלות השיטה (ה-FDG יקר וזמן מחצית החיים שלו קצר). למרות זאת השיטה נמצאת במקום ראשון באונקולוגיה. אפשר להשתמש גם ב-MRI במקום ה-CT כדי להקטין את הקרינה.
בגלל שבדיקת ה-PET מתבססת על המטבוליזם של הגלוקוז יש לבצע אותה עם ערכי גלוקוז פחות מ-150 מ"ג/ד"ל. הנבדק מגיע לאחר 6 שעות צום, ולכל הפחות 4 שעות. ה-FDG מוזרק לווריד ולאחר כ-60 דקות הנבדק מוכנס למכשיר ההיברידי של ה-CT וה-PET ומבוצעת בו-זמנית סריקה רדיוגרפית וגרעינית.
אופן ביצוע הבדיקה

רוב הנבדקים העוברים כיום בדיקות PET-CT הם חולים אונקולוגיים. בדיקת ה-PET-CT מורכבת מבדיקת מיפוי (PET) שמתבצעת אחרי בדיקת טומוגרפיה ממוחשבת (CT).
שלבי ביצוע הבדיקה :
בדיקת CT - טומוגרפיה ממוחשבת, מבוססת על שימוש בקרני רנטגן שנפלטות ממספר מקורות באותו הזמן אשר עוברות דרך רקמות הגוף השונות ומאפשרת הדמיה אנטומית. בשיטה זו ניתן לזהות מצבי מחלה, בעיקר על ידי הדגמת שינויים מבניים באיברי הגוף. בחלק מהבדיקות מוזרק חומר ניגוד על בסיס יוד, המאפשר אבחנה טובה יותר.
בדיקת PET המתבססת על כך שלתאים סרטניים יש פעילות מוגברת של האנזים הקסוקינאז, הגורם לפוספורילציה של FDG (אנלוג של סוכר המכיל יסוד רדיואקטיבי שמוזרק דרך הווריד ומגיע עם זרם הדם לאיברים) שנקשר במיוחד לרקמות שבהן קצב חילוף החומרים הוא מהיר יותר, כמו גידולים ממאירים.
FDG שעבר פוספורילציה אינו ממשיך בתהליך הגליקוליזה, ולכן מצטבר בתוך התא, מה שמאפשר זיהוי של פעילות פתולוגית של תאים סרטניים או של המערכת החיסונית ומיקומם.
לאחר הזרקת החומר הרדיואקטיבי, ישנו זמן המתנה בזמן שריכוז המולקולה הפעילה ברקמות הנבדקות עולה (עבור FDG זמן ההמתנה הוא לרוב כשעה) לאחר מכן הנבדק נכנס לסורק PET.
בזמן הסריקה, רישומים של הריכוזים ברקמות השונות אשר נבדלות זו מזו במידת הבליעה וההחזרה של הקרינה, נשמרים בזמן שהיסוד הרדיואקטיבי (טרייסר) דועך- הוא עובר דעיכת פליטת פוזיטרון (חלקיק בעל מסה זהה לאלקטרון ומטען שווה בגודלו אך מנוגד בכיוונו), הפוזיטרון הנפלט נע ברקמות למרחק קצר. בזמן זה הפוזיטרון מאבד אנרגיה קנטית, ומאט עד לנקודה שהוא מסוגל לבצע אינטראקציה עם אלקטרון (איון פוזיטרון-אלקטרון – שניהם מבטלים זה את זה ונוצר זוג פוטונים) וליצור שני פוטוני גאמא בזווית של כמעט 180 מעלות ביניהם (כיוונים מנוגדים).
קרני גאמא מתגלות כאשר הו פוגעות בחומר אשר מתיינן עקב פגיעתן, ופולט אור. אור זה ניתן לזהות באמצעות טכניקה שתלויה בגילוי סימולטני של זוג הפוטונים.
קרני גאמא נקלטות בגלאים שממוקמים מסביב לנבדק אל-תוך מחשב לצורך עיבוד וחישוב מיקום הפליטה המקורית בגוף וקבלת תמונות מפורטות ומדויקות של האיברים על ידי תוכנת מחשב.
עשיית בדיקת PET ו-CT בו זמנית מאפשרת לאפיין באופן מדויק יותר את האזורים שבהם קיימת קשירה מוגברת של FDG. התמונות שמתקבלות לאחר הבדיקה מוצגות בפרוסות, והרופא יכול לעיין בכל פרוסה בנפרד או לבנות תמונות תלת־ממדיות בעזרת המחשב. בסורקי PET ראשוניים הייתה רק טבעת אחת של גלאים, לכן איסוף הנתונים והשחזור הוגבלו למישור דו-ממדי יחיד.
יתרונות הבדיקה

איזוטופים של פוזיטרון שמשמשים בהדמיה רפואית (F-18 ,C-11, N-13, O-15...), נחשבים לקצרי טווח ומתפרקים מהר, דבר שמאפשר שימוש אופטימאלי בצילומי הדמיה תוך שמירה על מינון קרינה נמוך שנחשף אליהם המטופל. בנוסף, הבדיקה אינה מכאיבה בדרך כלל, אך לפעמים יש תחושת כאב ברגע הזרקת החומר הרדיואקטיבי דרך הווריד.
סריקת PET אינה פולשנית. הבדיקה יעילה בהערכת התגובה לטיפול בסקירה שיטתית. השוואה בין בדיקת PET-CT לבין MRI של חולים לאחר קבלת הטיפול על מנת לספק מידע על התקדמות המחלה, הראתה כי ל-MRI יכולות להיות תוצאות חיוביות שגויות (False Positive) לעומת PET-CT.
PET-CT עשוי להיות כלי שימושי בהערכת התגובה לטיפול ב-immune checkpoint inhibitors‏ (ICI), אשר מאפשרת מדידת הפעילות המטבולית שהיא המדד היעיל והאמין ביותר להערכת הגידול ואיך הוא מגיב לטיפול בהשוואה למדידת גודל הגידול. הבדיקה אינה כרוכה בתופעות לוואי, תוצאות הבדיקה חשובות לבנייתה או לשינויה של תוכנית הטיפולים. את ההחלטות על אופי והמשך הטיפול מקבל האונקולוג בשיתוף עם רופא שמומחה ברפואה גרעינית או רדיולוג שמנוסה בPET .
מגבלות וחסרונות הבדיקה

מסיבות פיזיקליות וטכניות, רזולוציית ה-PET מוגבלת לנגעים בקוטר קטן והיכולת שלהם בקליטת החומר הרדיואקטיבי. סוגי סרטן שונים קולטים את החומר בעוצמות שונות. לפיכך תהליך שאינו קולט FDG ב-PET-CT אינו בהכרח תהליך שפיר. במקרים כאלו אפשר להשתמש לפעמים בחומרים אחרים למיפוי PET-CT כגון אנלוג לסומטוסטטין המשמש לזיהוי גידולים נוירו-אנדוקריניים.
הבדיקה כרוכה בחשיפה לשני סוגים של קרינה: קרינה רדיואקטיבית בכמות זעירה וקרני רנטגן. חשיפה לקרני רנטגן בבדיקות חוזרות עלולה להגביר את הסיכון לממאירות בעתיד.
לצורך קבלת תמונת PET מושלמת ומדויקת, קודם כל צריך לנטרל השפעתם של כמה גורמים שעלולים לשבש את התוצאות האמיתיות ולתת תמונה מעוותת, מבנה גוף האדם שונה מנבדק לנבדק וזה משפיע על התווך (איברים פחות צפופים כמו הריאות נראים יותר כהים- הם פולטים יותר פוטונים מאשר רקמות צפופות יותר כמו המדיאסטנום) שדרכו עוברים הפוטונים והיעילות של רכיבי הגלאי השונים משתנה.
תוצאות חיוביות שגויות False Positive יכולות להופיע בבדיקות PET במקרים של תהליכים דלקתיים בשל פעילותם המטבולית הגבוהה.
השוואת בדיקת PET CT לבדיקות MRI ו-CT

בניגוד ל-CT ו-MRI שמבצעים סריקה אנטומית של הגוף, טכנולוגית PET מאפשרת הערכה של שינויים כימיים ופיזיולוגיים הקשורים במטבוליזם של הגוף. שינויים אלה מקדימים פעמים רבות את השינויים המבניים ברקמות, וכך ניתן לאבחן שינויים פתולוגיים הרבה לפני שהם מתגלים על ידי שימוש בטכניקות MRI ו-CT.
תמונות PET נראות מטושטשות הרבה יותר בגלל המספר המצומצם יחסית של פוטונים שנקלטים במהלך ההדמיה.
רזולוציית הגלאים של PET CT פחות טובה ומוגבלת לנגעים בקוטר של 0.5-1.0 ס"מ. במצבים פתולוגיים מסוימים, בדיקת PET CT עשויה להיות יותר יעילה לצורך אבחון, כמו במצב של דלקת מוח אוטואימונית, האבחנה של דלקת מוח אוטואימונית (Autoimmune Encephalitis-AE) היא תהליך מאתגר בגלל הזמן הארוך הנדרש לצורך בדיקת נוגדנים והחפיפה הקלינית המשמעותית עם מחלות אוטואימוניות זיהומיות אחרות במערכת העצבים. בשנת 2016 נקבעו קריטריונים לאבחון AE כדי להביא לאבחנה מהירה וקלה באמצעות ממצאי בדיקה נוירולוגית MRI, EEG, בדיקת סירום ו-CSF. עם זאת, מחקרים הראו ש FDG-PET/CT עשוי להיות יותר רגיש מ-MRI  באבחון AE וגילוי ממצאים פתולוגים. לפי תוצאות המחקר, גילו שיש ל-FDG-PET/CT ו-MRI אותה יעילות באבחון AE.
מקורות מידע

HARVARD HEALTH PUBLISHING : https://www.health.harvard.edu/medical-tests-and-procedures/positron-emission-tomography-pet-scan-a-to-z (אורכב 05.08.2020 בארכיון Wayback Machine)
The Physics of PET/CT scanners Ruth E. Schmitz, Adam M. Alessio, and Paul E. Kinahan Imaging Research Laboratory Department of Radiology University of Washington : https://depts.washington.edu/imreslab/education/Physics%20of%20PET.pdf
A Combined PET/CT Scanner for Clinical Oncology Thomas Beyer, David W. Townsend, Tony Brun, Paul E. Kinahan, Martin Charron, Raymond Roddy, Jeff Jerin, John Young, Larry Byars, and Ronald Nutt. February 20, 2016 : http://jnm.snmjournals.org/content/61/supplement_1/1568.short
Omission errors in PET/CT PET/CT Today and Tomorrow Townsend, David W; Carney, Jonathan P J; Yap, Jeffrey T; Hall, Nathan C.The Journal of Nuclear Medicine, suppl. PET/CT: Imaging Function and Structure; New York Vol. 45,  (Jan 2004): 4S-14S.http://jnm.snmjournals.org/content/61/supplement_1/1154.short
Abstract B79: PET CT might be better than CT scan when evaluating immune checkpoint inhibitor response https://cancerimmunolres.aacrjournals.org/content/8/3_Supplement/B79.abstract
JuWhan Choi, Hyun Seock Shin, Jee Youn Oh, Young Seok Lee, Kyung Hoon Min, Jae Jeong Shim and Sung Yong Lee DOI: 10.1158/2326-6074.TUMIMM19-B79 Published March 2020
Terry Jonesa and David Townsend, History and future technical innovation in positron emission tomography, J Med Imaging, Jan 2017
הערות שוליים

↑  מחקר בטכניון: הדמיה המשלבת PET עם CT לאבחון זיהומים בחולי סוכרת, באתר הידען, ‏2005-04-17
↑  אונקולוגיה - בדיקות PET-CT להערכת גידולים סולידיים שכיחים, באתר www.medicalmedia.co.il
↑  Rang Wang, Haotian Chen, Chengzhong Fan, Impacts of time interval on 18F-FDG uptake for PET/CT in normal organs, Medicine 97, 2018-11-09 doi: 10.1097/MD.0000000000013122
↑  A S K Dzik-Jurasz, Molecular imaging in oncology, Cancer Imaging 4, 2004-10-21, עמ' 162–173 doi: 10.1102/1470-7330.2004.0060
↑  Shirin Haghighat, The Role of 18F-FDG-PET/CT Scan in the Management of Multiple Myeloma, Asian Pacific Journal of Cancer Care 5, 2020-07-08, עמ' 119–123 doi: 10.31557/apjcc.2020.5.2.119-123
↑  https://www.cancer.gov/publications/dictionaries/cancer-terms/def/immune-checkpoint-inhibitor, www.cancer.gov, ‏2011-02-02
↑  E J Somer, L C Pike, P K Marsden, Recommendations for the use of PET and PET–CT for radiotherapy planning in research projects, The British Journal of Radiology 85, 2012-08-01, עמ' e544–e548 doi: 10.1259/bjr/46048428
↑  Leah Jensen, Dominique Fuser, Gregory Day, Manu Goyal, FDG-PET/CT in autoimmune encephalitis: metabolic patterns, MRI correlation, and relevant paraclinical findings, Journal of Nuclear Medicine 61, 2020-05-01, עמ' 1568–1568
| --- | --- |
בקרת זהויות :  NKC: ph388496 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
PET/CT ליגנד 68Ga-PSMA  במטופל בן 78.
סורק PET CT
סריקת גוף מלאה בטכנולוגיית PET CT
צילומי סקירת מוח באמצעות CT (משמאל), לאחר מכן PET ולבסוף fMRI
אלנדרונט

| --- | --- |

 שם IUPAC
 sodium [4-amino-1-hydroxy-1-(hydroxy-oxido-phosphoryl)- butyl]phosphonic acid trihydrate
 שמות מסחריים בישראל
 פוסלן, מקסיבון, טבענט
 נתונים כימיים
 כתיב כימי:  C4H18NO10P2Na 
 מסה מולרית:  325.124
 נתונים פרמוקוקינטיים
 זמינות ביולוגית:  0.6%
 מטבוליזם:  לא עובר מטבוליזם
 זמן מחצית חיים:  126 חודשים
 הפרשה:  בשתן
 בטיחות
 מעמד חוקי:  תרופת מרשם
 סיכון לתלות:  לא קיים
 דרכי מתן:  טבליות, טבליות בשחרור מושהה
 אינטראקציות עם תרופות אחרות:  יש
 מזהים
 קוד ATC:  M05BA04 
 מספר CAS:  66376-36-1
 PubChem:  2088
 ChemSpider:  2004
 
אלנדרונט (alendronate) היא תרופה ממשפחת הביספוספנטים. התרופה היא אנלוג סינתטי של פירופוספט (pyrophosphate). אלנדרונט משווקת בישראל בשמות המסחריים פוסאלאן, מקסיבון וטבענט. אלנדרונט משמשת למניעה וטיפול בדלדול עצם (אוסטאופורוזיס), טיפול במחלת פאג'ט, שימוש מסוים בהיפרקלצמיה של העצם במחלות ממאירות.
אלנדרונאט מסוכנת ואסורה לשימוש כאשר יש בעיות מסוימות בוושט, או כאשר לא ניתן לעמוד או לשבת זקוף במשך 30 דקות לפחות וכשיש רמות נמוכות של סידן בדם.
מנגנון פעולה

אלנדרונט מעכב פירוק עצם על ידי אוסטאוקלסטים. בדומה לכל הביספוספנטים הוא בעל מבנה דומה לפירופוספט (חומר אנאורגני אנדוגני המתווך יצירת עצם). מנגנון הפעולה העיקרי שלו הוא אינטרליזציה לתוך אוסטאוקלסטים ועיכוב אנזימים תוך תאיים, בעיקר עיכוב המסלול המטבולי של מבלונאט (mevalonate).
כמו כן הוא משרה אפופטוזה באוסטאוקלסטים, ומגרה אוסטאובלסטים לשחרר פקטור המעכב אוסטאוקלסטים.
בכך הוא משנה את המאזן בין האוסטאובלסטים לאוסטאוקלטים לטובת יצירת עצם. תנאי מוקדם ליצירה של עצם חדשה על ידי האוסטאובלסטים הוא מאגר זמין של סידן וויטמין D. מרגע שמתחילה יצירת עצם חדשה האלנדרונט שהיה על פני השטח של העצם הופך להיות חלק מהמטריקס של העצם ובעצם אינו פעיל יותר מבחינה פרמקולוגית.
פרמקוקינטיקה

הספיגה הסיסטמית של התרופה בבליעה נמוכה מאוד, משמע, היא כמעט ולא עוברת ממערכת העיכול לדם. הספיגה הממוצעת היא של 0.6%–0.7% בנטילה על קיבה ריקה. נטילה עם או לאחר אוכל, שתייה (מלבד מי ברז) או תוספי מזון פוגעת בספיגה עוד יותר.
חלק התרופה שנספג לדם מתחלק במהירות, כ-50% מהתרופה נקשר בחוזקה לפני שטח העצם, השאר מופרש ללא שינוי על ידי הכליות בשתן. הן הספיגה הנמוכה והן האפיניות הגבוהה לעצם מוסברת על ידי שתי יחידות הפוספט בעלות המטען השלילי החזק. בניגוד לתרופות אחרות, מרגע שהתרופה נספגת לגוף היא כמעט ואינה מתפזרת בשאר הגוף. לאלנדרונט שנספג לעצם זמן מחצית חיים חריג וארוך במיוחד של יותר מ-10 שנים.
תופעות לוואי

פוסאלאן עלולה לגרום לתופעות לוואי רציניות, כולל פגיעה בוושט, רמות נמוכות של סידן בדם (היפוקלצמיה), כאב חמור בעצמות, במפרקים או בשרירים, נמק בעצם הלסת (אוסטאונקרוזיס), שברים יוצאי דופן בעצם הירך (למשל במוט העצם, להבדיל משברי צוואר הירך) או תגובות אלרגיות. תופעות הלוואי הנפוצות יותר של פוסאלאן הן כאב בטן, צרבת,  בחילה ובעיות עיכול אחרות, כאב מפרקים או בשרירים.
הערות שוליים

1 2  אורגנון פארמה ישראל בע"מ, פוסאלאן - עלון לצרכן, באתר israeldrugs.health.gov.il, ‏04/2022
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
החבר יוסף

| --- | --- |

החבר יוסף ציור מאת אנטוניו קמפי (אנ') (על פי אלי אשד)
 לידה:  1470 בערך בודפשט
 נהרג:  1559 בערך
 כינוי:  יוסף החבר הקדוש, יוסף בר משה מקרעמניץ
החבר יוסף הידוע גם בשם "יוסף החבר הקדוש", היה איש דת יהודי שחי ככל הנראה בין השנים 1470–1559. הוא נמנה עם אבות המשפחה של הגאון מווילנה וקשור בקשר משפחתי למשפחת ריבלין. שמו האמיתי היה ככל הנראה יוסף בר משה מקרעמניץ, אך הוא היה ידוע בעיקר בכינויו.